ПРАВИЛА ЗА ОЛЕКОТЯВАНЕ НА УЧЕНИЧЕСКИ РАНИЦИ В 
НУ „ВАСИЛ ДРУМЕВ“


Грижата за децата и тяхното благополучие, както и опазването на здравето им, е първостепенна задача на ръководството на НУ „Васил Друмев“. Доброто здраве в годините на израстването е в основата на здравето за цял живот. Обща мисия е опазване на здравето на децата, формиране на здравни знания в подрастващите и отговорно отношение към собственото им здраве. Олекотяването на ученическите раници е съвместна отговорност на Министерството на образованието и науката, на НУ „Васил Друмев“ и на родителите. 

1. При съставяне на учебната програма  по възможност да се създаде организация за последователно провеждане на учебните часове по един и същ учебен предмет в рамките на учебния ден.
2. Класните ръководители да информират по подходящ начин родителите, че при избора на ученическата раница, на несесерите и на други учебни пособия да се вземат предвид тяхното тегло и обем, както и за ангажимента им да оптимизират съдържанието на раницата за следващия ден;
3. В НУ “Васил Друмев“ да се използват само одобрените от министъра на образованието и науката учебници и учебни комплекти, които са достатъчни за постигане на компетентностите като очаквани резултати от обучението, заложени в учебната програма. Когато към учебния комплект има одобрено повече от едно учебно помагало, учениците да носят само необходимото за конкретния учебен час. 
4. Ако учителят предложи родителите да закупуват допълнителни учебни помагала, той трябва да мотивира пред родителите необходимостта на помагалата в учебния процес, да се има в предвид, че допълнителните учебни помагала увеличават теглото на ученическата раница и необходимостта от тяхното закупуване трябва да бъде внимателно обмислена и мотивирана, а ползването им – строго организирано: или само в училище, или само за работа вкъщи;
5. На първата родителска среща в началото на учебната година, ежегодно,  да проведат тематичен разговор с родителите за олекотяване на ученическите раници и за ползване на ученическите шкафчета за съхраняване на учебниците, учебните комплекти, както и на други лични вещи на учениците;
6. НУ “Васил Друмев“ и класните ръководители да създадат необходимата организация за ползване на електронно четимите учебници в учебния час, а печатните издания да се ползват вкъщи, за самостоятелна подготовка. По преценка на учителя електронно четимите учебници може да се ползват вкъщи, а печатните издания да се съхраняват в училище и да се ползват в час;
7. Учителите да редуцират броя на тетрадките за работа в клас, домашна работа, тетрадките речници, за писмени упражнения и др.
8. На първата родителска среща родителите да попълнят декларация за информирано съгласие и за прилагане на мерки за олекотяване на раниците, по образец.
9. За по-добрата информираност на родителите настоящите правила да се публикуват на сайта на училището.
10. Завеждащ административна служба в НУ „Васил Друмев“  да  съхранява подписаните декларации в срок от една учебна година.

